cyanic-selkie/wikianc huggingface dataset:
యలవర్తి నాయుడమ్మ
పదవులు, పురస్కారాలు
ఢిల్లీలోని జవహర్ లాల్ నెహ్రూ విశ్వవిద్యాలయానికి వైస్-ఛాన్సలరుగా (1981-1982), భారత శాస్త్ర సాంకేతిక పరిశోధనా సంస్థకు డైరెక్టరు జనరల్ గా పనిచేసి పేరుప్రఖ్యాతులు పొందాడు. 1965 లో ఎం.ఎస్. యూనివర్సిటీ (వడోదర) వారు డాక్టర్ కె.జి.నాయక్ గోల్డ్ మెడల్ ప్రదానం చేశారు. 1971 లో భారత ప్రభుత్వము నుండి పద్మశ్రీ పురస్కారం, రాజలక్ష్మీ సంస్థనుండి శ్రీ రాజా లక్ష్మీ పురస్కారం పొందాడు. ఎన్నో జాతీయ, అంతర్జాతీయ శాస్త్ర సంస్థలలో సభ్యులుగా ఉన్నాడు.
గేట్ పరీక్ష సిఫారసు కమిటీలో
భారతదేశంలో పోస్ట్ గ్రాడ్యుయేషను స్థాయిలో ఇంజనీరింగులో నాణ్యమైన విద్యను అందించే సంకల్పంతో భారత ప్రభుత్వం 1978 లో ఒక సమీక్షా సంఘాన్ని వేసినపుడు దానికి డా. యలవర్తి నాయుడమ్మను చైర్మనుగా నియమించింది. ఆ కమిటీ ఇచ్చిన సిఫారసుల మేరకే నేటి ఇంజనీరింగ్ పట్టభద్రుల యోగ్యతా పరీక్ష (గ్రాడ్యుయేట్ యాప్టిట్యూడ్ టెస్ట్ ఫర్ ఇంజనీరింగ్ - గేట్) పరీక్షను ప్రారంభించారు.
విమాన ప్రమాదం
1985 జూన్ 23 న మాంట్రియల్లో జరిగిన ఒక సదస్సులో పాల్గొని స్వదేశం తిరిగి వస్తూండగా విమానం పేలిపోయి దుర్మరణం పాలయ్యాడు.
నాయుడమ్మ స్మారక సదస్సు
ఆంధ్ర ప్రదేశ్ సైన్స్ అకాడమీ అధ్వర్యంలో జాతీయ భూభౌతిక పరిశోధనా సంస్థలో 2006, జూన్ 23 వ తేదీన (హైదరాబాద్) ప్రొఫెసర్ నాయుడమ్మ స్మారక సదస్సు జరిగింది. అందులో శాస్త్ర రంగంలో విశేష కృషీవలులు, ఇండియన్ ఇన్‌స్టిట్యూట్ ఆఫ్ కెమికల్ టెక్నాలజీ మాజీ సంచాలకులు డాక్టర్ జి. త్యాగరాజన్ కు నాయుడమ్మ స్మారక బంగారు పతకాన్ని బహూకరించారు. ఈ సందర్భంలోనే రాష్ట్ర ఆర్థిక మంత్రి రోశయ్య ప్రసంగిస్తూ ప్రొఫెసర్ నాయుడమ్మ జీవిత విశేషాలు, సాధించిన విజయాలమీద డాక్యుమెంటరీని రూపొందించాలని కేంద్ర సమాచార మంత్రిత్వ శాఖను కోరతామని గట్టి హామీని ప్రసాదించారు.
ఐ.రా.స. సలహాదారుగా
ఐరాస సలహాదారుగా పలు ఆఫ్రికా దేశాలలో తోళ్ళ పరిశ్రమ అభివృద్ధికి తోడ్పడిన నాయుడమ్మ శాస్త్ర సాంకేతిక రంగంలో ఉన్నత శిఖరాలను చేరుకుని దేశానికి, మరీ ముఖ్యంగా తెలుగు జాతికీ ఎనలేని ఖ్యాతిని ఆర్జించి పెట్టారు.
డా. యలవర్తి నాయుడమ్మ మెమొరియల్ అవార్డ్
1986 లో ప్రఖ్యాత శాస్త్రవేత్త డా.వై నాయుడమ్మ సంస్మరణార్థం స్థాపించిన అవార్డును సైన్స్, టెక్నాలజీ, రంగాలలో అపూర్వ ప్రతిభను చూపిన వారికి ప్రతి సంవత్సరం అందిస్తున్నారు.
ఈ అవార్డ్ పొందిన ప్రముఖులు టి.రామస్వామి, ఎ శివతాను పిళ్ళై, నోరి దత్తాత్రేయుడు, శామ్ పిట్రోడా, జీ మాధవన్ నాయర్, కోట హరినారాయణ, వి.కె. ఆత్రే, ఆర్. చిదంబరం, ఆర్.ఎ. మశేల్కర్ జె.ఎస్. బజాజ్, కె. కస్తూరి రంగన్, వర్ఘీస్ కురియన్, ఎస్.జెడ్. ఖాసిం, ఎం.జి. కె.మీనన్, ఎం.ఎస్. స్వామినాథన్ వి.కె. సారస్వత్ (2009) తదితరులు. 2019 కి గానూ ఈ పురస్కారం కి త్రిపురనేని హనుమాన్ చౌదరి ని ఎంపిక చేశారు.
మూలాలు
వర్గం:1922 జననాలు వర్గం:1985 మరణాలు వర్గం:తెలుగువారిలో శాస్త్రవేత్తలు వర్గం:పద్మశ్రీ పురస్కారం పొందిన ఆంధ్రప్రదేశ్ వ్యక్తులు వర్గం:జవహర్ లాల్ నెహ్రూ విశ్వవిద్యాలయం అధ్యాపకులు వర్గం:రసాయన శాస్త్రవేత్తలు వర్గం:తెలుగు సినిమా నిర్మాతలు వర్గం:గుంటూరు జిల్లా శాస్త్రవేత్తలు వర్గం:గుంటూరు జిల్లా సినిమా నిర్మాతలు వర్గం:విమాన ప్రమాదాల్లో మరణించినవారు వర్గం:ఉగ్రవాద ఘటనల్లో మరణించినవారు వర్గం:ఈ వారం వ్యాసాలు
ద్యావనపల్లి సత్యనారాయణ
జీవిత విషయాలు
సత్యనారాయణ జూలై 20న తెలంగాణ రాష్ట్రం, జగిత్యాల జిల్లా, వెల్గటూర్ మండలం, మగ్గాల గడ్డ అనే గ్రామంలోని మధ్య తరగతి చేనేత కుటుంబంలో జన్మించాడు. ఆ గ్రామంలో అందరూ చేనేత కార్మికులే ఉండేవారు. తల్లిదండ్రులు చేనేత కార్మికులు.
స్వగ్రామంలో ఏడవ తరగతి వరకు చదివిన సత్యనారాయణ ఆ తరువాత వెల్గటూర్ గ్రామంలో పదవ తరగతి వరకు చదివాడు. నాగార్జున సాగర్ లోని ఏపిఆర్జేసిలో ఇంటర్మీడియట్ విద్యను చదివి రాష్ట్రస్థాయిలో నాలుగవ ర్యాంక్ సాధించాడు. హైదరాబాదు లోని నిజాం కళాశాల లో డిగ్రీ, హైదరాబాదు విశ్వవిద్యాలయం లో ఎంఏ (చరిత్ర) చదివాడు. తెలంగాణలో పర్యావరణ చరిత్ర అనే అంశంపై పిహెచ్.డి. పట్టా అందుకున్నాడు. వివిధ అంశాలపై 14 డిగ్రీలు చేశాడు.
ఉద్యోగం
ఉపాధ్యాయుడిగా, నిజాం కళాశాలలో లెక్చరర్ గా పాఠాలు బోధించాడు. గ్రూపు 2 పరీక్ష రాసి ఉద్యోగం సంపాదించి కొంతకాలం అంబేద్కర్ విశ్వవిద్యాలయం, ఉస్మానియా విశ్వవిద్యాలయం, తెలుగు విశ్వవిద్యాలయం, ఆచార్య జయశంకర్ వ్యవసాయ విశ్వవిద్యాలయా లకు ఆడిటర్ గా పనిచేశాడు. ఆ తరువాత గ్రూప్ 1 పరీక్ష కూడా రాసి ఉద్యోగం సంపాదించాడు. ప్రస్తుతం తెలంగాణ రాష్ట్రంలోని అన్ని గిరిజన మ్యూజియంలకు క్యూరేటర్ గా ఉన్నారు.
ఇతర లింకులు
వర్గం:తెలంగాణకు చెందిన చరిత్రకారులు వర్గం:తెలుగు విశ్వవిద్యాలయం కీర్తి పురస్కారాల విజేతలు-2014 వర్గం:జగిత్యాల జిల్లా వ్యక్తులు వర్గం:జగిత్యాల జిల్లా రచయితలు వర్గం:జగిత్యాల జిల్లా ఉపాధ్యాయులు వర్గం:ప్రభుత్వ ఉద్యోగులు వర్గం:జీవిస్తున్న ప్రజలు
స్వాతిముత్యం (2022 సినిమా)
స్వాతిముత్యం (2022 సినిమా) ఇది సితార ఎంటర్‌టైన్‌మెంట్స్ బ్యానర్‌పై సూర్యదేవర నాగవంశీ నిర్మిస్తున్న చిత్రం. ఈ సినిమాతో బెల్లంకొండ శ్రీనివాస్ తమ్ముడు బెల్లంకొండ గణేష్ హీరోగా పరిచయం కాబోతోన్నాడు. హీరోయిన్ వర్ష బొల్లమ్మ. లక్ష్మణ్ కె కృష్ణ దర్శకత్వంలో రూపొందుతున్న ఈ చిత్రం ఒక రొమాంటిక్ ఎంటర్టైనర్. 2022 సంక్రాంతి స్పెషల్‌గా స్వాతిముత్యం అంటూ వదిలిన ఫస్ట్ గ్లింప్స్ ఎంతో ఎంతగానో ఆకట్టుకుంది. స్వాతిముత్యం అక్టోబర్‌ 5న థియేటర్లలో విడుదలై, ‘ఆహా’ఓటీటీలో అక్టోబర్‌ 24 నుండి స్ట్రీమింగ్‌ కానుంది.
సాంకేతిక వర్గం
దర్శకుడు - లక్ష్మణ్ కె కృష్ణ
నిర్మాత - సూర్యదేవర నాగ వంశీ
సంగీత దర్శకుడు - సాగర్ మహతి
ఎడిటింగ్ - నవీన్ నూలి
సమర్పణ - పి.డి. ప్రసాద్
మూలాలు
వర్గం:2022 తెలుగు సినిమాలు
ద్వీప వక్రతలు
లోతైన సముద్ర భాగాలలో సముద్ర కందకాలకు (Oceanic Trenches) లేదా సముద్రాంతర్గత పర్వత పంక్తులకు (Oceanic Ridges) సమాంతరంగా ఒక వక్రం (arc) రూపంలో ఏర్పడిన అగ్ని పర్వత దీవులను ద్వీప వక్రతలు (Island arc) గా పిలుస్తారు. ఇవి రెండు సముద్ర పలకల అభిసరణ సరిహద్దుల వద్ద ఏర్పడతాయి. ఇవి ద్వీప సమూహం (Archipelago) లో ఒక ప్రత్యెక తరగతికి చెందినవి.
అగ్ని పర్వత వక్రత (Volcanic arc) లకు ద్వీప వక్రత (Island arc) లకు గల తేడాలు
ఖండ, సముద్ర భూభాగాలపై చాపం (arc) ఆకారంలో ఏర్పడిన అగ్నిపర్వతాలను అగ్నిపర్వత వక్రత (Volcanic arc) గా వ్యవహరిస్తారు. అంటే ఇవి ఖండ అగ్నిపర్వతాలు (Continental volcanoes) కావచ్చు లేదా సముద్ర అగ్నిపర్వతాలు (Oceanic volcanoes) కావచ్చు. సాధారణంగా సముద్ర భూతలంపై చాపం (arc) ఆకారంలో ఏర్పడిన అగ్ని పర్వతాలను ద్వీప వక్రత (Island arc) గా వ్యవహరిస్తారు. సముద్ర భూతలంపై ఏర్పడినాయి కాబట్టి ఇవి ప్రాథమికంగా దీవులు. అయితే ఇవి సముద్రంలో మునిగి వుండవచ్చు లేదా సముద్ర జలాలపై తేలుతూ దీవుల వలె కనిపించవచ్చు.
అన్ని ద్వీప వక్రత (Island arc) లు, అగ్ని పర్వత వక్రత (Volcanic arc) లలో ఒక భాగంగా వుంటాయి. అంటే అగ్నిపర్వత వక్రత లలో భాగంగా ఈ ద్వీప వక్రతలే కాక ఇతర ఖండ భాగాలలో చాపం (arc) ఆకారంలో ఏర్పడిన అగ్నిపర్వతాలు కూడా వుంటాయి. కనుక అగ్నిపర్వత వక్రత (Volcanic arc) లన్నీ ద్వీప వక్రత (Island arc) లు కావు. కాని ద్వీప వక్రత (Island arc) లు అన్నీ అగ్ని పర్వత వక్రత (Volcanic arc) లే.
ఉదాహరణకు ఆండీస్, మధ్య అమెరికా, కెనడియన్ పర్వత శృంఖలాలలో అధిక భాగం అగ్నిపర్వత వక్రత (Volcanic arc) గా పిలవబడుతుంది. కాని వాటిని ద్వీప వక్రత (Island arc) లుగా వ్యవహరించరు. కారణం అవి ఖండాలపై ఏర్పడి వున్నాయి కనుక. అయితే సముద్ర భూతలంపై చాపం (arc) ఆకారంలో ఏర్పడిన ద్వీప వక్రత (Island arc) లు అన్నీ అగ్నిపర్వతీయమైనవి కాకపోవచ్చు.
ఉదాహరణకు మధ్యధరా సముద్రంలోని దక్షిణ ఏజియన్ దీవులు ద్వీప వక్రత (Island arc) లో భాగం అయినప్పటికీ అగ్నిపర్వతీయ మైనవి కావు. వీటికి మరింత దక్షిణంగా వున్న హేల్లినిక్ దీవులు (క్రీట్ దీవులతో కూడినవి) ద్వీప వక్రత (Island arc) లో భాగం అయినప్పటికీ అగ్నిపర్వతీయమైనవి.
ద్వీప వక్రతల ఆవిర్భావం
విరూపకారిక పలకల చర్య (Tectonic plate activity) వలన సముద్ర భూతలం మీద ద్వీప వక్రతలు ఆవిర్భవిస్తాయి. పలక విరూపణ సిద్ధాంతం ప్రకారం రెండు సముద్రపు పలకలు ఢీ కొన్నప్పుడు ఆ పలకల సరిహద్దు మండలంలో ద్వీప వక్రతలు ఏర్పడతాయి.
ద్వీప వక్రత (Island arc) లు రెండు సముద్ర పలకల అభిసరణం వల్ల ఏర్పడతాయి. సముద్ర పలకలు ఒకదానికొకటి ఎదురెదురుగా చలిస్తూ ఢీ కొన్నప్పుడు అభిసరణ సరిహద్దుల వద్ద, అధిక వేగంతో చలించే సాంద్రతర పలక వేరొక పలక లోనికి చొచ్చుకోనిపోతుంది. ఆ విధంగా భూ ప్రావారం లోనికి చొచ్చుకుపోయిన పలక లోని కొంత పటల (Crust) భాగం అధిక లోతుల వద్ద, అధిక ఉష్ణోగ్రతల వలన కరిగిపోతుంది. ఇలా కరిగిన పటలం మాగ్మా రూపంలో నిరంతరం పైకి ఉబికి వస్తుంది. పై పలక యొక్క అశ్మావరణం గుండా పైకి వచ్చిన ఈ మాగ్మా ఘనీభవించడం వలన ఒక వరుస క్రమంలో అగ్నిపర్వతాలు శృంఖలాల (Chains) వలె ఏర్పడ్డాయి. ఈ విధంగా అభిసరణ పలక సరిహద్దుకు సమాంతరంగా వక్రం లేదా చాపం (Arc) ఆకారంలో ఏర్పడిన అగ్నిపర్వత దీవుల వరుసను ద్వీప వక్రతలు (Island Arcs) గా పిలుస్తారు. ఇవి చొచ్చుకోనిపోయే పలక (Subducting plate) కు కుంభాకారంగా (Convex) వుంటాయి. ద్వీప వక్రత ఏర్పడిన ప్రాంతానికి అవతలివైపున అనగా చొచ్చుకుపోతున్న పలక దిశలో సముద్రంలో ట్రెంచ్ లనబడే లోతైన సముద్ర కందకాలు సబ్ డక్షన్ మండలానికి సమాంతరంగా ఏర్పడతాయి. సముద్ర భూతలంపైన ఏర్పడిన ద్వీప వక్రత లోని దీవులు సముద్రమట్టం పైన కనిపించవచ్చు. లేదా సముద్ర గర్భం లోనే దాగి వుండవచ్చు. సాధారణంగా ఈ ద్వీప వక్రతలు రెండు వక్రాలుగా ఏర్పడుతుంటాయి. ఈ రెండు వక్రతలకు మధ్య దూరం 50 నుంచి 150 కి.మీ. వరకూ ఉండవచ్చు. వీటిలో ఖండభాగం వైపు వున్న వక్రం లోని దీవులలో అగ్నిపర్వత ప్రక్రియ చాలా తీవ్రంగా వుంటుంది. మిగిలిన రెండవ వక్రంలోని దీవులలో అగ్నిపర్వత ప్రక్రియ దాదాపుగా కనిపించదు.
మెరియానా దీవులు, కురిల్ (కుర్లీ) దీవులు, అలూషియన్ దీవులు ద్వీప వక్రతలకు చక్కని ఉదాహరణలు.
విస్తరణ
ద్వీప వక్రతలు ఎక్కువగా పసిఫిక్ మహాసముద్రంలో విస్తరించి ఉన్నాయి. పసిఫిక్ మహాసముద్రంలో ఏర్పడిన ద్వీప వక్రతలలో అలూషియన్ దీవులు, కురిల్ దీవులు, రుక్యు దీవులు, ఫిలిప్పైన్ దీవులు, మెరియానా దీవులు, టోంగా దీవులు మొదలైనవి ముఖ్యమైనవి. మధ్యధరా సముద్రానికి చెందిన ఏజియన్ సముద్రం లోని హెల్లినిక్ దీవులు, హిందూ మహాసముద్రానికి చెందిన అండమాన్, నికోబార్ దీవులు, అట్లాంటిక్ మహాసముద్రానికి చెందిన కరేబియన్ సముద్రంలోని ఏంటిల్లస్ (Antilles) దీవులు ఇతర ద్వీప వక్రతలకు ఉదాహరణలు.
ఒఖొటోస్క్ సముద్రపు పలక (Okhotsk Plate) లోనికి పసిఫిక్ సముద్ర పలక వేగంగా చొచ్చుకొనిపోయినప్పుడు కురిల్ ద్వీప వక్రతలు ఏర్పడ్డాయి. కంచట్కా ద్వీపకల్పం (రష్యా) నుండి హోక్కైడో దీవి (జపాన్) వరకూ 1300 కి.మీ. పొడుగునా 50 పైగా దీవులతో ఒక వక్రం ఆకారంలో ఏర్పడినవే ఈ కురిల్ దీవులు. ఈ దీవులకు సమాంతరంగా, సముద్ర మట్టం నుండి 10,542 మీటర్ల లోతులో 'కురిల్-కంచట్కా ట్రెంచ్' ఏర్పడింది.
పసిఫిక్ సముద్రపు పలక, మెరియానా చిన్న సముద్ర పలక లోనికి చొచ్చుకొనిపోయినపుడు అగ్నిపర్వత దీవులు ఒక చాపం (arc) ఆకారంలో మెరియానా దీవులుగా ఏర్పడ్డాయి. ఈ ద్వీప వక్రతకు సమీపంలోనే ప్రపంచంలో అతిలోతైన సముద్ర కందకం ‘మెరియాన ట్రెంచ్’ (లోతు 11,034 మీటర్లు) ఏర్పడింది.
యురేషియా పలక లోనికి ఇండో-ఆస్ట్రేలియన్ పలక చొచ్చుకొనిపోయినప్పుడు అండమాన్ సముద్రంలో ఒక చాపం ఆకారంలో అండమాన్, నికోబార్ దీవులు ఏర్పడ్డాయి. వీటికి సమీపంలో ఉత్తర జావా ట్రెంచ్ కనిపిస్తుంది.
ఉత్తర అమెరికా పలక క్రిందకు ఫసిఫిక్ పలక చొచ్చుకొనిపోయినప్పుడు అలూషియన్ దీవులు ఏర్పడ్డాయి. 14 పెద్ద, చిన్న అగ్నిపర్వాతాలతో కూడి వున్న ఈ దీవులు అలస్కా ద్వీపకల్పం (యు.ఎస్.ఏ.) నుండి కంచట్కా ద్వీపకల్పం (రష్యా) వరకూ 1900 కి.మీ. పొడుగునా ఒక వక్రం ఆకారంలో ఉన్నాయి. ఈ దీవులకు సమాంతరంగా 'అలూషియన్ ట్రెంచ్' (అత్యధిక లోతు 7,822 మీటర్లు) ఏర్పడింది.
ప్యూర్టోరికో దీవి కరేబియన్ పలక-ఉత్తర అమెరికా పలక సరిహద్దుల వద్ద ఉంది. కరేబియన్ పలకను ఉత్తర అమెరికా పలక, దక్షిణ అమెరికా పలకలు ఢీ కొన్నప్పుడు ప్యూర్టోరికో దీవి, lesser Antillas దీవులతో కూడిన ఒక ద్వీప వక్రత ఏర్పడుతుంది. ప్యూర్టోరికో దీవికి ఉత్తరంగా ఉత్తర అట్లాంటిక్ మహాసముద్రంలో ప్యూర్టోరికో ట్రెంచ్ ఏర్పడింది.
వీటిని కూడా చూడండి
సముద్ర ట్రెంచ్
జాగర్లమూడి రాఘవరావు
జాగర్లమూడి రాఘవరావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన అద్దంకి నియోజకవర్గం నుండి 1989 నుండి 1994 వరకు ఎమ్మెల్యేగా ప్రాతినిధ్యం వహించాడు.
రాజకీయ జీవితం
జాగర్లమూడి రాఘవరావు కాంగ్రెస్ పార్టీ ద్వారా రాజకీయాల్లోకి వచ్చి 1989లో జరిగిన ఆంధ్రప్రదేశ్ అసెంబ్లీ ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బాచిన చెంచుగరటయ్య పై 7082 ఓట్లు మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 1994లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి స్వతంత్ర అభ్యర్థి బాచిన చెంచుగరటయ్య చేతిలో  7049 ఓట్ల తేడాతో, 1999లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి బాచిన చెంచుగరటయ్య చేతిలో 249 స్వల్ప ఓట్ల తేడాతో, 2004లో జరిగిన ఎన్నికల్లో కాంగ్రెస్ అభ్యర్థిగా పోటీ చేసి తన సమీప ప్రత్యర్థి టీడీపీ అభ్యర్థి కరణం బలరామకృష్ణమూర్తి చేతిలో 2,790  ఓట్ల తేడాతో ఓడిపోయాడు..
మరణం
జాగర్లమూడి రాఘవరావు అనార్యోగంతో బాధపడుతూ 3 ఫిబ్రవరి 2019న మరణించాడు.
మూలాలు
వర్గం:ఆంధ్రప్రదేశ్ శాసన సభ్యులు (1989) వర్గం:2019 మరణాలు
క్యాషూ ఎక్స్పోర్ట్ ప్రమోషన్ కౌన్సిల్ ఆఫ్ ఇండియా
క్యాషూ ఎక్స్పోర్ట్  ప్రమోషన్ కౌన్సిల్ ఆఫ్  ఇండియా ( జీడిపప్పు ఎగుమతి ప్రోత్సాహక మండలి) ని (The Cashew Export Promotion Council of India or CEPC or CEPCI) 1955లో భారత ప్రభుత్వం జీడిమామిడి పరిశ్రమ సహకారంతో, జీడిపప్పు ఎగుమతి ప్రోత్సాహక మండలిని ఏర్పాటు చేసింది. సంస్థ లక్ష్యం జీడిపప్పు గింజలు, వాటి నుంచి వచ్చే ద్రవాల ఎగుమతులను ముమ్మరం చేయడానికి, ప్రోత్సహించడానికి ఉపయోగపడే వివిధ విధులను నిర్వర్తించడానికి అవసరమైన సంస్థాగత సహాయం,నిర్మాణం కౌన్సిల్ అందచేస్త్తుంది.
అవలోకనం
జీడిపప్పు ఎగుమతి ప్రోత్సాహక మండలి (సిఇపిసి) భారతదేశం నుండి జీడిపప్పు  ఎగుమతులను ప్రోత్సహించే లక్ష్యంతో జీడిపప్పు పరిశ్రమ  క్రియాశీల సహకారంతో 1955 ఆగస్టు 17 న భారత ప్రభుత్వంచే స్థాపించబడింది.
జీడిపప్పు గింజలు, జీడిపప్పు, అనుబంధ ఉత్పత్తులును భారతదేశ ఎగుమతులను ,ప్రోత్సహించడానికి ఉపయోగపడే వివిధ విధులను నిర్వహించడానికి అవసరమైన సంస్థాగత వ్యవహారాలను  కౌన్సిల్ అందిస్తుంది. లాభాపేక్షలేని సంస్థ, ఎగుమతి ఆదాయాలను పెంచడానికి, వాణిజ్యానికి సేవలు అందిస్తుంది. కౌన్సిల్ తన సభ్య ఎగుమతిదారులకు అందించే వివిధ సేవలలో వాణిజ్య సమాచారం, వాణిజ్య విచారణలు, వ్యాపార గణాంకాలు,, అంతర్జాతీయ వాణిజ్య సమ్మేళనాలలో(world trade fair )  కౌన్సిల్ స్టాళ్లలో ఉచిత భాగస్వామ్యం, వివిధ దిగుమతి దేశాలకు వాణిజ్య ప్రతినిధి బృందాలతో చర్చలు మొదలైనవి సంస్థా గత కార్యకలాపాలలో ఉన్నాయి. సభ్య ఎగుమతిదారులకు ఆర్థిక సహాయం అందించడం, ఫ్యాక్టరీల ఆధునీకరణ ( ప్రాసెస్ అప్ గ్రేడేషన్),  విలువలను పెంచేందుకు  కొత్త ప్యాకింగ్ సౌకర్యాలు, ఐ ఎస్ ఓ /హెచ్ ఏ సి సి పి ( ISO / HACCP )వంటి అంతర్జాతీయ నాణ్యతా ప్రామాణిక ధృవీకరణలను అమలు చేయడం మొదలైనవాటి కొరకు భారత ప్రభుత్వ పంచవర్ష ప్రణాళిక పథకాలను కౌన్సిల్ నిర్వహిస్తుంది. ఈ కౌన్సిల్ సభ్య ఎగుమతిదారులు కౌన్సిల్ జారీ చేసిన రిజిస్ట్రేషన్-కమ్-మెంబర్షిప్ సర్టిఫికేట్ను ఉపయోగించి డిఇపిబి, వికెజియువై వంటి భారత ప్రభుత్వం అందించే ఇతర ప్రయోజనాలను పొందవచ్చు.
పరిశోధన
భారతదేశం నుండి ఎగుమతి అయ్యే జీడిపప్పు విత్తనాల, అనుబంధ ఉత్పత్తుల నాణ్యతను నిర్ధారించడానికి భారత ప్రభుత్వం 1997 లో సిఇపిసిఐ ప్రయోగశాల, పరిశోధన సంస్థను స్థాపించింది. ఈ ప్రయోగశాల, సాంకేతిక విభాగం  సేవలు భారతదేశం లోని జీడిపప్పు పరిశ్రమకు మాత్రమే కాకుండా, భారతదేశం, విదేశాల్లోని మొత్తం ఫుడ్ ప్రాసెసింగ్ పరిశ్రమకు కూడా అందుబాటులో ఉంటాయి.
సాగుదల
thumb|పశ్చిమ బెంగాల్ లో సాగుచేయబడిన జీడిపప్పు ప్రపంచంలో అత్యధికంగా జీడిపప్పును ఉత్పత్తి చేసే దేశాల్లో భారత్ ఒకటి. జీడిమామిడి పరిశ్రమకు పెద్ద ఆర్థిక ప్రాముఖ్యత ఉంది, ఎందుకంటే  గ్రామీణ ప్రాంతాల్లోని భూములు, కర్మాగారాలలో సుమారు 10 లక్షల మందికి పైగా ఉపాధి కల్పిస్తుంది. భారతదేశంలో జీడిమామిడి సాగు మొత్తం 0.7 మిలియన్ హెక్టార్ల భూమితో, సంవత్సరానికి 0.8 మిలియన్ టన్నుల (ఎంటి) పైగా ఉత్పత్తి చేస్తుంది. 2019-20 - 2021-22  ల మధ్య, భారతదేశ జీడిపప్పు ఉత్పత్తి 0.70 మిలియన్ టన్నుల (ఎంటి) నుండి 0.77 మిలియన్ టన్నులకు (ఎంటి) పెరిగింది. భారతదేశంలో జీడిమామిడి సాగు ద్వీపకల్పంలోని తీర ప్రాంతాలలో విస్తరించింది.జీడిపప్పు ప్రధానంగా మహారాష్ట్ర, కేరళ, కర్ణాటక, తమిళనాడు, ఆంధ్రప్రదేశ్, గోవా, ఒరిస్సా, పశ్చిమ బెంగాల్, ఈశాన్య ప్రాంతంలోని కొన్ని ప్రాంతాలలో పండిస్తారు. నేషనల్ హార్టికల్చర్ బోర్డు (ఎన్ హెచ్ బి ) ప్రచురించిన డేటా ప్రకారం, 2021-22 లో వార్షిక జీడిపప్పు ఉత్పత్తిలో మహారాష్ట్ర 0.20 మిలియన్ టన్నుల (ఎంటి) తో మొదటి స్థానంలో ఉంది.విస్తారమైన జీడిపప్పు ఉత్పత్తితో పాటు, జీడిపప్పు ప్రాసెసింగ్, జీడిపప్పు గింజలను ప్రపంచవ్యాప్తంగా ఎగుమతి చేయడంలో భారతదేశం అగ్రగామిగా ఉంది. జీడిపప్పు ప్రాసెసింగ్ పరిశ్రమ ఇంతకు ముందు కొల్లాం (కేరళ), మంగళూరు (కర్ణాటక), గోవా, వేటపాలం (ఆంధ్రప్రదేశ్) లలో కేంద్రీకృతమై ఉంది, అయితే ప్రస్తుతం  భారతదేశంలోని అనేక రాష్ట్రాలలో సాగుదలతో విస్తరించి ఉంది. కొన్ని సంవత్సరాలుగా  జీడిపప్పు పరిశ్రమకు ప్రపంచములో “ గ్లోబల్ ప్రాసెసింగ్ హబ్ “గా భారత దేశం నిలిచింది.
ఎగుమతులు
thumb|జీడీ పప్పు పై భారత ప్రభుత్వ తపాలా శాఖ వారు  1981 సంవత్సరంలో విడుదల చేసినారు జీడీ పప్పు ప్రపంచ ఎగుమతుల్లో 15 శాతానికి పైగా వాటాతో భారతదేశం ఎగుమతిదారుగా ఉంది. 2021-22లో జీడిపప్పు ఎగుమతులు 2020-21లో 420 మిలియన్ డాలర్ల విలువ ఉంటే, 2021-22లో 452 మిలియన్ డాలర్లకు పెరిగాయి. 2022 ఏప్రిల్-ఆగస్టు మధ్య జీడిపప్పు ఎగుమతులు 134.38 మిలియన్ డాలర్లుగా ఉన్నాయి.
భారతదేశ జీడిపప్పు ఎగుమతులు 2020-21 లో 70.5 మిలియన్ కిలోల ఉంటే, 2021-22 లో 76.8 మిలియన్ కిలోలకు 9% పెరిగాయి. 2022 ఏప్రిల్-ఆగస్టు మధ్య జీడిమామిడి ఎగుమతుల పరిమాణం 18 మిలియన్ కిలోలుగా ఉంది.
2022 ఫిబ్రవరిలో 33.6 మిలియన్ డాలర్లుగా ఉంటే, 2022 మార్చిలో 40.0 మిలియన్ డాలర్ల విలువకు ఎగుమతి చేసింది.
మూలాలు
వర్గం:భారత ప్రభుత్వ సంస్థలు వర్గం:1955 స్థాపనలు వర్గం:వాణిజ్య పంటలు వర్గం:వాణిజ్యం
బి.హెచ్.పి.వి. టౌన్‌షిప్
భౌగోళికం
ఇది 17.70325°N, 83.20026°W ఆక్షాంశరేఖాంశాల మధ్య ఉంది. సముద్ర మట్టానికి 17 మీటర్ల ఎత్తులో ఉంది.
సమీప ప్రాంతాలు
ఇక్కడికి సమీపంలో తంగలం, నాతయ్యపాలెం, ఆటో నగర్, మిండి, గాజువాక మొదలైన ప్రాంతాలు ఉన్నాయి.
గురించి
బిహెచ్‌పివి అనేది ఒక ప్రణాళికాబద్ధమైన టౌన్‌షిప్ గా నిర్మించబడింది. ఇందులో పాఠశాల, ఎటిఎంలు, బ్యాంకులు, సూపర్ మార్కెట్ల వంటి అన్ని ప్రాథమిక సదుపాయాలు ఏర్పాటు చేయబడ్డాయి.
రవాణా
ఆంధ్రప్రదేశ్ రాష్ట్ర రోడ్డు రవాణా సంస్థ ఆధ్వర్యంలో బురుజుపేట మీదుగా టౌన్ కొత్తరోడ్, కొత్తవలస, రైల్వే స్టేషన్, విజయనగరం, సేవానగర్, గురజాడనగర్, రామకృష్ణ బీచ్, దెందేరు మొదలైన ప్రాంతాలకు బస్సు సౌకర్యం ఉంది. ఇక్కడికి సమీపంలో గోపాలపట్నం రైల్వే స్టేషను, దువ్వాడ రైల్వే స్టేషను ఉన్నాయి.
మూలాలు
వర్గం:విశాఖపట్నం పరిసర ప్రాంతాలు వర్గం:విశాఖపట్నంలోని ప్రాంతాలు
ఆరుంబాక (చెరుకుపల్లి)
"ఆరుంబాక", బాపట్ల జిల్లా, చెరుకుపల్లి మండలానికి చెందిన గ్రామం. ఈ గ్రామం చెరుకుపల్లి మండలానికి కేంద్రం. ఇది సమీప పట్టణమైన పొన్నూరు నుండి 22 కి. మీ. దూరంలో ఉంది. 2011 భారత జనగణన గణాంకాల ప్రకారం ఈ గ్రామం 5449 ఇళ్లతో, 19104 జనాభాతో 1374 హెక్టార్లలో విస్తరించి ఉంది. గ్రామంలో మగవారి సంఖ్య 9514, ఆడవారి సంఖ్య 9590. షెడ్యూల్డ్ కులాల సంఖ్య 2484 కాగా షెడ్యూల్డ్ తెగల సంఖ్య 1294. గ్రామం యొక్క జనగణన లొకేషన్ కోడ్ 590439 .పిన్ కోడ్: 522309. ఎస్.టి.డి.కోడ్ = 08648.
సమీప గ్రామాలు
ఈ గ్రామానికి సమీపంలో పొన్నపల్లి, కావూరు, చెరుకుపల్లి గ్రామాలు ఉన్నాయి.
గ్రామంలో మౌలిక వసతులు
ఈ గ్రామ ఎస్.సి.కాలనీలో సాంఘిక సంక్షేమశాఖ మంజూరుచేసిన ఏడున్నర లక్షల రూపాయల ప్రత్యేక నిధులతో ఒక సామాజిక భవనం నిర్మించుచున్నారు.
ప్రభుత్వ వైద్య సౌకర్యం
ఆరుంబాకలో ఉన్న రెండు ప్రాథమిక ఆరోగ్య ఉప కేంద్రాల్లో డాక్టర్లు లేరు. ఇద్దరు పారామెడికల్ సిబ్బంది ఉన్నారు. సమీప ప్రాథమిక ఆరోగ్య కేంద్రం గ్రామం నుండి 5 కి.మీ. లోపు దూరంలో ఉంది. డిస్పెన్సరీ గ్రామం నుండి 5 కి.మీ. లోపు దూరంలో ఉంది. పశు వైద్యశాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో12 ప్రైవేటు వైద్య సౌకర్యాలున్నాయి. ఎమ్బీబీయెస్ కాకుండా ఇతర డిగ్రీలు చదివిన డాక్టర్లు ఇద్దరు, డిగ్రీ లేని డాక్టర్లు 10 మంది ఉన్నారు. ఐదు మందుల దుకాణాలు ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
ఆరుంబాకలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 కి.మీ. లోపు దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 కి.మీ. లోపు దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జాతీయ రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో ఏటీఎమ్, వాణిజ్య బ్యాంకు (భారతీయ స్టేట్ బ్యాంక్.), సహకార బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత, వ్యవసాయ మార్కెటింగ్ సొసైటీ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో సినిమా హాలు, గ్రంథాలయం, పబ్లిక్ రీడింగ్ రూం ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 కి.మీ. లోపు దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 7 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
ఆరుంబాకలో భూ వినియోగం కింది విధంగా ఉంది:
నీటిపారుదల సౌకర్యాలు
ఆరుంబాకలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
ఆరుంబాకలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, మినుము, మొక్కజొన్న
పారిశ్రామిక ఉత్పత్తులు
ఎద్దుబళ్ళు, నేత వస్త్రాలు
గ్రామ పంచాయతీ
2013జూలైలో ఈ గ్రామ పంచాయతీకి జరిగిన ఎన్నికలలో శ్రీమతి వేము ప్రసన్నలత, సర్పంచిగా ఎన్నికైనారు.
గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు
గణాంకాలు
2001వ.సంవత్సరం జనాభా లెక్కల ప్రకారం గ్రామ జనాభా 17786. ఇందులో పురుషుల సంఖ్య 8987, స్త్రీల సంఖ్య 8799,గ్రామంలో నివాసగృహాలు 4732 ఉన్నాయి.
మా అబ్బాయి
మా అబ్బాయి 2017, మార్చి 17న విడుదలైన తెలుగు చలనచిత్రం. వెన్నెల క్రియేషన్స్ పతాకంపై బలగ ప్రకాష్ రావు, కుమార్ వట్టి నిర్మాణ సారథ్యంలో వట్టి కుమార్ దర్శకత్వం వహించిన ఈ చిత్రంలో శ్రీవిష్ణు, చిత్ర శుక్ల ప్రధానపాత్రల్లో నటించగా, సురేష్ బొబ్బిలి సంగీతం అందించాడు.
కథా నేపథ్యం
అబ్బాయి (శ్రీ విష్ణు) సాప్ట్‌వేర్ ఇంజనీర్. తన పక్కింట్లో ఉన్న అమ్మడు (చిత్ర శుక్ల)తో ప్రేమలో పడతాడు. ఒకరోజు అబ్బాయి తన కుటుంబ సభ్యులతో సాయిబాబ గుడికి వెళ్ళి బయటికి రాగానే బాంబు పేలుడుతో తన తండ్రి, తల్లి, చెల్లి చనిపోతారు. అబ్బాయ్ తన కుటుంబ సభ్యుల మరణానికి ప్రతీకారం తీర్చుకోవాలనుకుంటాడు. అబ్బాయి, అమ్మడు వివాహం చేసుకోవాలని నిర్ణయించుకుంటారు. తరువాత అతను తన హ్యాకింగ్ స్కిల్‌తో ఉగ్రవాదులను గుర్తించి, వాళ్ళని అంతంచేస్తానని సవాలు చేస్తాడు. చివరకు అబ్బాయ్ పబ్లిక్‌లోని అన్ని ఉగ్రవాద బృందాల గురించి ప్రపంచానికి తెలియజేపి, హైదరాబాద్‌లో మళ్లీ పేలుళ్లు జరిపేందుకు ప్లాన్ వేసి, అతని కుటుంబం చనిపోయిన ప్రదేశంలోనే వారిని చంపుతాడు.
నిర్మాణం
కుమార్ వట్టికి దర్శకుడిగా ఇది తొలిచిత్రం. ఎడిటర్ మార్తాండ్ కె. వెంకటేష్ దగ్గర ఎడిటర్ గా పనిచేశాడు. 2011లో సోలో సినిమా చిత్రీకరణ సమయంలో తన దర్శకత్వంలో వచ్చే మొదటి సినిమాలో ప్రధానపాత్రలో నటించాలని శ్రీవిష్ణుకి, కుమార్ చెప్పాడు. శ్రీవిష్ణుకి జోడిగా చిత్ర శుక్ల ఎంపిక చేయబడింది. హైదరాబాదు నగరంలో జరిగిన సంఘటనల ఆధారంగా ఈ చిత్రం రూపొందింది.
సూక్ష్మజీవులను చంపుట
ఏ పదార్థము నందైనను సూక్ష్మజీవులు లేకుండ చేసికొనుటనే శుద్ధి చేసికొనుట యని చెప్పుదురు. సూక్ష్మ జీవులు ఎక్కడెక్కడ యుండునో పైని చూ ప బడింది. ఇపుడు వానిని నశింప జేయు సాధనములను/పరికరములు దెలిసి కొనవలయును. ఇట్టి సాధనములు అనేకములు కలవు కాని, యందు కొన్ని సూక్ష్మ జీవులను చంప గలిగినను మనకు కూడా హాని కలుగ జేయును. ఒక బట్టను సూక్ష్మ జీవులంటి యున్నపుడు ఆ బట్టను నిప్పులో గాని, గంధకథృతిలోగాని వేసిన యెడల సూక్ష్మ జీవులు నశించి పోవును. కానీ బట్టయు నాశమగును. ఇట్టి పద్ధతి వలన మనకేమి ప్రయోజనము లేదు. కాబట్టి, మన శరీరమునకు గాని వస్తువులకు గాని చెరుపు గలుగ జేయక ఏ పద్ధతులు సూక్ష్మ జీవులను చంపునో అవి మనకు ఉపయుక్తములు. వాటిలో ఏవి త్వరలో పని చేయునో ఏవి చవుకగను సులభముగను లభించునో వానిని మనము తరచుగ ఉపయోగ పరచ వలెను. ఇట్టి పద్ధతులలో మూడు విధములు గలవు.
మా అబ్బాయి
పాటలు
ఈ చిత్రానికి సురేష్ బొబ్బిలి సంగీతం అందించగా కందికొండ యాదగిరి, కరుణాకర్ అడిగర్ల, సురేష్ బానిశెట్టి పాటలు రాశారు. పాటలు ప్రేక్షకాదరణ పొందాయి.
సూక్ష్మజీవులను చంపుట
1.దుర్వాసనను మాత్రమే పోగొట్టునవి.
2. సూక్ష్మ జీవుల అభివృద్ధిని మాత్రము మాన్ప గలిగి వానిని చంపుటకు అంత శక్తి లేనివి.
మా అబ్బాయి
రేటింగ్
ది హిందూ ఈ చిత్రానికి 1/5 రేటింగ్ ఇచ్చి, "ఏమాత్రం థ్రిల్లర్‌గా సినిమాగా అనిపించలేదని" రాసింది. టైమ్స్ ఆఫ్ ఇండియా ఈ చిత్రానికి 1.5/5 రేటింగ్ ఇచ్చి, ఈ సినిమాను చూడకపోవడం వల్ల కొంత సమయం, డబ్బు ఆదా అవుతుందని పేర్కొంది.
సూక్ష్మజీవులను చంపుట
3. సూక్ష్మజీవుల రూఢిగ చంపునవి. ఒక్కొక్క దాన్ని గురించి విపులంగా తెలుసుకుందాము
1. దుర్వాసనను మాత్రము పోగొట్టునవి.
ఇవి కూడదని చెప్పుటకే వాని నిక్కడ చేర్చడమైనది.. అత్తరు, పన్నీరు, అగరవత్తులు, మొదలగు కేవల సువాసన ద్రవ్వములు మాత్రమే. అవి బొత్తిగ ప్రయోజన కారులు కావు. సూక్ష్మ జీవులను చంపలేక పోవుటటుండగా, మనలను బ్రమ పరచి మనము ఇతర జాగ్రత్తలను తీసికొన కుండ జేయును. సాంబ్రాణి, హారతి కర్పూరము మొదలగు వానికి సూక్ష్మ జీవులను నశింప జేయు శక్తి కొంత వరకున్నను., వీనిని గూడ నమ్మరాదు. ప్రాణ వాయువు, పొటాసియము పర్మాంగనేటు, హైడ్రోజను పరాక్సైడు, మొదలగు కొన్ని పదార్థములు దుర్వాసనను బోగొట్టుచు సూక్ష్మ జీవులను కూడా నశింప జేయును. ఇట్టి వాని నుపయోగింప వచ్చును.
మా అబ్బాయి
ఇతర లంకెలు
వర్గం:2017 తెలుగు సినిమాలు వర్గం:తెలుగు ప్రేమకథ చిత్రాలు
సూక్ష్మజీవులను చంపుట
2. సూక్ష్మ జీవుల యభివృద్ధి నాపునవి.
వీటిలో, ఉప్పు, పటికారము, బోరికామ్లము, (borfic acid) శాలిసికామ్లము (Salicylicacid) మొదలగు రసాయినిక పదార్థములు, ఇవి మన ఆహారమ పదార్థములలో సూక్ష్మ జీవులు చేరి కుళ్ళి పోకుండ కాబాడు కొనుటకు మిక్కిలి యుపయోగ కరములు. ఇవి యున్నచో సూక్ష్మ జీవులంతగ చేరలేవు. వీనిలో అనేకములు పుండ్లు వగైరాలు కడుగు కొనుటకు ఉపయోగపడును.
తడి లేని వేడి (Dry heat)
అనగా నీటి యావిరి లేని వేడి గాలి: సూక్ష్మజీవులను చంపు శక్తులలో వేడి మిక్కిలి ఉపయోగ కరమైనది. 100 డిగ్రీల వేడిగల గాలిలో సూక్ష్మ జీవులన్నియు ఒకటిన్నర గంటలో చచ్చును. కానీ వీటి గ్రుడ్లు కొన్ని 140 డిగ్రేల వేడివరకు హెచ్చించించినను మూడు గంటల వరకు చావవు. శిలీంధ్రము జాతి అనగా బూజు మొదలగు వాని విత్తనము 110 - 115 డిగ్రీల వరకు గల వేడికి చచ్చును. క్షయ మొదలగు అనేక సూక్ష్మ జీవులు సామాన్యముగ 60 డిగ్రీల వేడికి ఒక గంట లోను, 90 డిగ్రీల వేడికి ఐదు నిముషములలోను చచ్చును. ఇంత వేడి గాలిలో గంటల కొలది విలువ గల బట్టల నుంచు నెడల అవి సాధారణముగ పాడై పోవును. కావున పుస్తకములు తోలు పెట్టెలు, చెప్పులు మొదలగు వానిని తప్ప తక్కిన వానిని శుద్ధి చేయ వలయుననిన పొంగు నీళ్లలో ఉడక పెట్టుట కాని, 100 డిగ్రీల వేడిగల నీటి ఆవిరితో బెట్టుటకాని మిక్కిలి యుప యుక్తము. నీటిలో గాని నీటి ఆవిరిలో గాని కొంత సేపు వుంచినను బట్టలు మొదలగునవి పాడు కావు. ఇది గాక వట్టి వేడికంటె నీటితో గూడిన వేడి యెక్కువ శీఘ్రముగ వ్వాపించును. ఈ వేడి నీటి యావిరితో పాటు బట్టల యొక్క మడతలన్నిటి లోనికి తప్పక ప్రవేశించును. ఇందు తేత 100 డిగ్రీల వేడి గల నీటిలో నుంచిన యడల 15 నిముషములలో సూక్ష్మజీవులు సామాన్యముగ అన్నియు చచ్చును. పైని చెప్పిన ప్రకారము నీటి ఆవిరితో బట్టలను, ఇతర వస్తువులను శుద్ధి చేయు యంత్రములు సామాన్యముగ అన్ని ఆసుపత్రులలో నుండును. కొన్ని శస్త్ర పరికములను వేగముగ శుద్ధి చేసికొనవసలి ఉన్నప్పుడు సల సల కాగు చమురును ఉపయోగించుట యుక్తము. నీటి కంటే అనేక రెట్లు వేడిగనుండుటచే నిది శీఘ్రముగను నిశ్చయముగను సూక్ష్మ జీవులను నశింప జేయును.
దగా మందులు:
వేడిగాక సౌవీరము మొదలగు కొన్ని మందులు శుద్ధి చేయుటకు ఉపయోగించునని పైని చూచి యున్నారు. ఈ బాబతులో లెక్కలేనన్ని మందుల ఇప్పుడు బజారులో అమ్ముచున్నారు. అందు పండ్ల పొడులు, తామర మందులు, గాయములకు తైలములు, అంజనములు మొదలగు పేర్లతో అనేక వస్తువులు మిక్కుటమైన ప్రకటనాడంబరములతో వేన వేలు పేటెంటు మందులు గలవు. ఇందులో అనేకము నియమిత మైన పాళ్ళులేకుండట, ఏదో ఒక విధమున తయారు చేయబడు యుండును. ప్రకటనలు మాత్రము బలముగ నుండును. ఇట్టి వానిని జూచి ప్రజలు బ్రమపడి వాని నుపయోగించి మోస పోవుచున్నారు. వీనిచే తమ వ్వాధి కుదురునను వట్టి ఆస విడువక పోవుట చేత వ్యాధికి తగు చితిత్స చేయక ముదర బెట్టికొని తుదకు అసాద్య వ్వాధుల పాలగుచున్నారు.
వేలకొలది మోసపూరిత మందులలో కొన్నింటిని ప్రభుత్వ మెడికల్ అసోసియేషన్ వారు పృధఃకరించి అనగా విడదీసి శోధించి ఏ ఏ మందులో ఏ ఏ వస్తువులు ఎంతెంత చేరి ఉన్నవో దాని నిజమైన వెల యొంతయో మోస గాండ్రు అమ్మెడు వెల ఎంతయో ఈ విషయములన్నిటిని కనిపెట్టి ప్రతి నెల తమ ప్రత్రికలో ప్రకటించు చున్నారు. కాని ఇందలి విషయములు వైద్యులకే గాని ప్రజలకు చక్కగా అతెలియవు. ఇట్టి దగా మందులను అమ్మకూడదని యొక యాక్టు ఏర్పరచి యున్నారు. అయినను కల్తీ మందులు విరివిగానే అమ్ముచున్నారు.
(''కొన్ని ఔషదులనుండి పుండు మాన్పు గుణము మిక్కిలి అధికముగను, అద్భుతముగను గల కొన్ని రసములును మేము గ్రహించిమి. అధిక వ్వయముతో జేరిన శోధనల పర్వవసానముగా ఈ రసములన్నియు నెట్లు మిళితములగునో కనుగొంటిమి. ఇట్లు చేయగా నిర్మలమును, ఆరోగ్య కరమును అయినట్టియు, క్రొత్త చర్మమును పెంచు శక్తి నిశ్చయముగ గలిగి నట్టియు మందు నొక దానిని కడపట కనుగొంటిమి. దానికే జాంబక్ అని పేరు పెట్టితిమి. ఎక్కడ నైనను కొంచెమునొప్పి యెత్తి నప్పుడు ఆ భాగమును చేతితో రుద్దుట సృష్టి యందెప్పుడు పుట్టినదో అప్పుడే మానవుని ఉపయోగార్థము సృష్టిలో వస్తువులెవ్వియో అవి యన్నియు ఈ జాంగక్ సందు ఇమిడి యున్నవని చెప్పవచ్చును. ఈ క్రింది వివరించిన వ్వాధులకు తనతో సమానమైనది లేదని జాంగక్ తానే రుజువు చేసి కొని యున్నది. తెగిన గాయములకు, కవుకు దెబ్బలకు, కాలిన పుండ్లకు, బొబ్బలకు, కొట్టుకొని పోయిన గాయములకు, మానని పుండ్లకు, లభ పూరితమైన గాయములకు, ముక్కలు చెక్కలుగా చిలికిన గాయములకు, పురాతనపు పుండ్లకు, బెణుకులకు, బరువు మోయుటచే పట్టిన పట్టులకు, వాపులకు, కుక్క కాటులకు, పిల్లి రక్కులకు, మొండి పుండ్లకు, గజ్జికిని;' తేనిటీగలు, కందిరీగలు, జెర్రులు, తేళ్లు వీని కాటులకును, ప్రాకెడు పుండ్లకు, బావుల పడిన పుండ్లకు, తామరకు అప్పుడు పుట్టిన దైనను సరే మిక్కిలి పురాతనపు దైనను సరే, ఏనుగు గజ్జికి, పొడలకు, పోతరపు పొక్కులకు, ఉడుకు పొక్కులకు కురుపులకు, సెగ గెడ్డలకు, రాచ పుండ్లకు, గండ మాలకు, కొంకర్లు పోవుటకు, మంగల వాడంటించు చిడుమునకు, ఉడుకుచే శరీరము పేలుటకు, ఉడుకు బొబ్బలకు, మంత్రపు పొక్కులకు, చుండునకు, తల దురదకు, ఇంకను నెత్తిమీద నుండు ఇతర పుండ్లకు, జలుబుకు, చలి కుదుపునకు, నీళ్లలో నాని మెత్తబడిన చేతులకు, పగిలిన పెదవులకు, క్షౌరపు కాటులకు:' కందిన చోట్లకు, పగిలిన చను మొనలకు, బిళ్ళ వాపులకు, వాచిన కీళ్లకు, కుంటులకు, మూల వ్వాధులకును, ఆసనము నొప్పికి, వీపు పుండ్లకు, బలహీనమైన చీలమండలకు, అరి కాలు మంటలకు, పుండ్లకు పోట్లకును; పాదముల చెమటలకును, ఒరుకులకును, కాయలకును, ఉప్పునీటి పుండ్లకును, జాంబక్ అసమానమైనది.')
'వేలు వాయువు నందును, నడుము నొప్పి యందును, నరముల నొప్పి యందును, కాళ్ళు తీయుట లందును, పంటి నొప్పుల యందును, నొప్పి గల భాగములలో చక్కగ రుద్దిన యెడల జాంబక్ వలన అధికమైన గుణమగును. ఇది సర్వ విధములగు వాపులను, దురదలను, మంటలను అణచి వేయును.' ఇట్టి తైలమును, అంజనములను, మాత్రలను కొని ధనము వ్వయపడ తుదకు పిచ్చి యెత్తిన వారలను గూర్చి మేము విని యున్నాము. అజ్ఞాన డశమందున్న మన దేశమునందిప్పుడు ఇతర దేశంబుల యందు కంటే ఈ దగా మందుల బాధ యెక్కువగ నున్నట్లు తోచు చున్నది. క్రూరమగు అంటు వ్వాధులకు పరిహారముగ ఉపయోగించు మందులలో నిట్టి వాని ఉపయోగింపక తగిన వైద్యులచే శోధింప బడిన మందులను మాత్రముపయోగింప వలెను. అట్టి వానిని కొన్నిటి నీక్రింద వివరించి యున్నాము:
నిజముగ శుద్ధి చేయు మందులు:
ఇందు కొన్నిటి వెల అధికమగుట చేత వానిని సర్వత్ర ఉపయోగించుటకు వీలు లేదు. ఇందుచే ఇండ్లలో ఉపయోగించు మందులు వేరుగాను, జలదారులు, మరుగు దొడ్లు మొదలగు వానిని శుద్ధి చేయుటకు ఉపయోగించు మందులు వేరు గాను, చేతులు కాళ్ళు మొదలగునవి శుద్ధి చేసికొనునవి వేరుగా నుండును.
1. కార్బాలికు ఆసిడ్డు (కార్బాలికామ్లము....
Carbolic acid) నీళ్ళు చేరని కార్బాలికామ్లము చేతి మీద పడిన చేయి కాలి పుండు పడును. చాల నీటితో కలిసి యున్నప్పుడు సూక్ష్మ జీవులను మిక్కిలి వేగముగ చంపు గుణము దీని యందంతగా లేకున్నను, సామాన్య ద్రావకము సూక్ష్మ జీవుల పెంపును నిశ్చయముగ అణచి వేయ గలదు. ఇది సౌవీర ద్రావమువలె ఆయుధములను పాడు చేయదు. అందు చేతనే దీనిని శస్త్ర వైద్యులు ఆయుధములను శుద్ధి చేసికొనుటకు హెచ్చుగ ఉపయోగింతురు. నూరు చుక్కల నీళ్ల కొక చుక్క కార్బాలికామ్లము గల నీటిలో దొమ్మ (antrax) సూక్ష్మ జీవులు చచ్చుటకు రెండు దినములు పట్టుననియు, టైఫాయుడు సూక్ష్మ జీవులు జీవించి యుండగలవనియు ప్రొఫెసర్ కాకు అను వారు వ్రాసి యున్నారు.
సీమ సున్నము వంటి ఏదో యొక పదార్థములో నూటికి ఇంతని లెక్క చొప్పున కార్బాలిక ఆమ్లమునే కలిపి బజారులో అనేక కార్బాలికు పొడుములు అమ్ముదురు. వీనిలో ఎన్ని పాళ్ళు కార్బాలి కామ్లమున్నదో నిశ్చయము తెలిసియున్నను గాని వీని నుపయోచించి ప్రయోజనము లేదు. నూటికి 15 పాళ్లకంటె తక్కువగ నున్న మందులు అంటు వ్వాధులను నివారించునని బొత్తిగ నమ్మకూడదు. ఫినైలు అని అమ్మబడు ద్రావకములో కూడా ఈ కార్బాలిక ఆమ్ల సంబంధమైన వస్తువులే ఉన్నాయి. చేతులు కడుగు కొనుటకు నూటికి 2 మొదలు 5 వరకు ఈ కార్బాలిక్ ఆమ్లమును వేడి నీళ్లలో చక్కగ కలియు నట్లు కలిపి ఉపయోగింప వలెను. చన్నీళ్ళలో ఇది కలియక బొట్లు బొట్లుగా నుండును. అట్టి నీళ్ళలో చేతులు గడిగిన పుండ్లు పడును. ఇప్పుడు క్రీసాలు, (Cresol) లైసాలు (Lysol) క్రియాలిన్ (Creolin) ఐజాల్ (Izol) లైసోఫారం (Lysoform) సిల్లిన్ (Cyllon) మొదలగు అనేక మందులు విక్రయమునకు దొరకును. ఇవి కార్బాలిక్ ఆమ్లము కంటే శుద్ధి చేయు శక్తి కొంచెము హెచ్చుగ గలవి. ఇవి చేతులయందంతగా మంట పుట్టింపవు. నీళ్లలో దాని కంటే సులభముగ కలియును. కాని వెల కొంచెము అధికమగును.
2. ఫార్మనిలు (Formalin).
ఇది కార్బలికామ్లము కంటే తీవ్రమైన శక్తి గలది. కార్భాలికామ్లము వలె విషము కాదు. పాలు చేపలు మొదలగు భోజన పదార్థములలో సూక్ష్మ జీవులు చేరి పాడు కాకుండ ఈ ఫార్మనినును కొందరిపుడు ఉపయోగించెదరు. నూరు పాళ్లు నీళ్ళలో రెండు పాళ్లు దీనిని చెర్చిన ద్రావకము 15 నిముషములు మొదలు గంట లోపల సూక్ష్మ జీవులన్నిటిని చంపి వేయును. సౌవీర ద్రావకము వలె నిది సబ్బు నీటిని విరిచి వేయదు. కాబట్టి చేతులు తోము కొనుటకు, ఆయుధము బట్టలు మొదలగువని శుద్ధి చేసి కొనుటకు ఇది మిక్కిలి ఉపయోగ కరము. కోసి వేసిన కంతులు మొదలగు వానిని నిలువ చేయుటకు ఇది మిక్కిలి అన్నిటి కంటే ఎక్కువ ఉపయోగకర మైనదని చెప్పవచ్చును. కాని అతి ప్రమాదకరమైన విషమగుటచే దీనిని కొందరు బహిష్కరిస్తున్నారు. 3 గురిగింజలెత్తు తినిన యెడల మనుష్యుని చంపుటకు చాలును. ఇట్టి ప్రమాదము అనేక చోట్ల కలిగి యున్నవి. కలరా వ్వాధి వచ్చిన ఇంటి యందు ఈ మందును మాత్ర రూపముక నుంచు కొని ఒక్కొక్క మాత్రను కొలత ప్రకారము తగినన్ని నీళ్లలో వేసి కలిపి ఆ నీళ్లలో తరుచుగ చేతులను కడుగుకొను చుండవలెను. కాని ఈ మాత్రలను ఏర్పాటుగ ఒక చోట బెట్టుకొని ఇతర మందులతో కలియ కుండ జూచుకొనవలెను. మిక్కిలి ఆప్తులగు రోగులు చని పోయినప్పుడా ఇంటిలోని స్త్రీలు మొదలగు వారీ మాత్రలను సంగ్రహించి మ్రింగి ఆత్మ హత్య చేసి కొనకుండ నెల్లప్పుడు జాగ్రత్తగ నుండ వలెను. సౌవీర ద్రావకమును తయారు చేసికొను మాత్రలో ఎల్లప్పుడు కొంత నీలి మందు కాని మరి ఏదైన రంగు గాని కలిపి ఈ మందు నీళ్లను తక్కిన మందుల నుండి గుర్తించుటకు వీలుగా చేసి కొనవలెను.
ఒక పాలు సౌవీరము పదివేల పాళ్లు నీళ్లలో చేరియున్నను, ఆ ద్రావకము సామాన్యముగా అన్ని జాతుల సూక్ష్మ జీవులను చంపగదు. వేయింటి కొక పాలు సౌవీర ముండిన మందు నీళ్లు నిశ్చయముగ నన్ని జాతుల సూక్ష్మ జీవులను రెండు మూడు నిముషములలోనే చంపి వేయును. విరేచనము, మూత్రము, వాంతి, కఫము మొదలగు పదార్థములందలి సూక్ష్మ జీవుల నశింప జేయుటకు ఇది పెట్టిన పేరు. సామాన్యముగ నూటికి ఒక పాలు సౌవీరమును, 10 పాళ్లు ఉప్పును, 89 పాళ్లు నీళ్లును చేర్చి యొక ద్రావకముగ జేసి దానిని నిలవ ద్రావకముగ నుంచుకొని దానిలో నూటికి పది లేక ఇరువది పాళ్లు నీళ్లు చేరు ఒకటికి వేయి వేయి లేక రెండు వేల పాళ్లుగల ద్రావకముల నప్పటి కప్పుడు తయారు చేసికొని ఉపయోగించు కొనవలెను. లేదా మనకు కావలసిన పాళ్లతో ద్రావకము నెప్పటి కప్పుడు తయారు చేసి కొనుటకై యేర్పడిన రకరకముల మాత్ర లిప్పుడు అమ్ముచున్నారు. వానిని గూడ ఉపయోగించ వచ్చును. ఇది ప్రబలమైన విషయమని మాత్రము మరవ కూడదు. ఇందు పాదరసము చేరి యున్నది. ఇది లోహ పాత్రములను చెరిచి వేయును. సబ్బు నీళ్లను ఇది విరిచి వేయును.
4. తుత్తినాగ హరిదము.(జింక్ క్లోరైడ్)
ఇది నూరు పాళ్ళ నీటి కొకటి చొప్పున చేర్చినను సూక్ష్మ జీవుల పెంపును అణచి వేయును. నూటికి 2 మొదలు 5 పాళ్లవరకు చేర్చిన సామాన్యముగ అన్ని సూక్ష్మ జీవులను చంపును. ఈ ద్రావకముల వలన బట్టలు గాని, ఆయుధములు గాని లోహ పాత్రములు గాని చెడిపోవు.
5. గంధకము,
గంధకమును కాల్చుటచే వచ్చు పొగ సూక్ష్మజీవులను చంపుటలో మిగుల శక్తి గలది కాని ఇది తడితో జేరి నపుడే సూక్ష్మ జీవులను చంప గలదు; పొడిగా నున్నపుడు ఇది సూక్ష్మ జీవులను అంట లేదు. కావున గదులలో పొగ వేయు నపుడు గోడల మీదను, దుస్తుల మీదను సామానుల మీదను నీళ్లను చక్కగ చిలకరించి చల్లవలెను. ఇట్లు తడితో గూడి నప్పుడిది బట్టలకు వేసిన తొగరు, జబరా మొదలగు చెట్ల సంబంధమైనరంగుల నన్నిటిని తిని వేయును. కాబట్టి అన్ని చోటుల ఈ పొగనుపయోగించుటకు వీలుండదు. ఈ పొగయొక్క ఘాటు ముక్కు రంద్రములకును, గొంతుకకును మిక్కిలి ప్రతి కూలమైనది. గాలిలో నూటికి ఐదు చొప్పున ఈ పొగ చేరియున్న ఎడల మనుష్యులకు దీనిని పీల్చి బ్రతుక జాలరు. వట్టి గంధపు పొడి తనంతట అది సామాన్యముగా నిప్పంటించిన కాలదు. అందు చేత ఎర్రగ కాలిన ఇనుప మూకుళ్లలో వేసిన గాని, ఊకతో జేర్చి గాని దీనిని కాల్చవలెను.
6. బోరికామ్లము (బోరిక్ ఆసిడ్)
దీనిని శస్త్ర వైద్యులు హెచ్చుగ ఉపయోగింతురు. ఇది మంట లేని మందు. కంటి యందు కూడా ఉపయోగింప వచ్చును. సూక్ష్మ జీవుల నొక్క పెట్టున ఇది చంపలేదు గాని వాని వృద్ధిని ఆపి వేయును. నిలువ చేసికొను పదార్థములను క్రుళ్ళకుండ జేయుటకు దీనిని ఉపయోగింతురు. తీవ్రమధికముగ లేనిదగుట చేత అంటు వ్వాధుల నాపుటుకకు గాను శుద్ధి చేయు మందులలో జేర్చుటకు దీనికంతగా హక్కు లేదు.
7. పులుసు పదార్థములు
(ఆమ్లములు/ఆసిడ్స్) గంధక ధృతి మొదలగు తీవ్ర మైన ఆమ్లములలో సూక్ష్మ జీవులు క్షణములో చచ్చును గాని వానిని వాడుకగా ఉపయోచించుటకు వీలు లేదు. ఇవి యే వస్తువును తాకిన అది కాలి పోవును. కాని మిక్కిలి తక్కువ తీవ్రముగల నిమ్మ పండు పులుసు వంటి దానికి కూడా సూక్ష్మ జీవులను చంపునట్టి శక్తి గలదు. ఆరోగ్య వంతుని పొట్టలో ఊరు జఠర రసము (గాస్టిక్ జ్యూస్) లో గల హైడ్రొక్లోరిక్, ఉదజన హరిత ఆమ్లము, కలరా సూక్ష్మ జీవులను చంప గలదు. అందు చేతనే కలరా సూక్ష్మ జీవులతో గలిసిన నీళ్లు త్రాగినను అన్నము తినన కూడా కొందరకు కలరా వ్వాధి అంటక పోవచ్చును. లిమనేడు, లైం జూసు సోడామొదలగు పుల్లని నీళ్లను త్రాగుట వలనను కూడా జాడ్యముల దినములలో కొంత ఉపయోగకరము. రెండు వేల పాళ్ల నీటికి ఒక పాలు గంధకథృతి చేరిన ఆ నీటిలో కలరా సూక్ష్మ జీవులు వెంటనే చచ్చునని కొందరు శోధకులు వ్రాయు చున్నారు. దీనిని బట్టి చూడ విరేచనములు మొదలగు వానిని శుద్ధి చేయుటకును ఇది యుపయోగ పడ వచ్చును. పడవలు, బండ్లు మొదలైన వానికి అంటు వ్వాధుల సంపర్కము గలుగు నెడల ఈ నీళ్లతో గడిగి వానిని శుద్ధి చేయ వచ్చును.
10. సీమరోటి బూడిదె (బ్లీచింగ్ ఫౌడర్)
దీనిని బజారులలో క్లోరైడు ఆఫ్ లైము అంటారు. ఇది దుర్వాసనలను పోగొట్టుటకును, మురుగు కాలువలు, మురుగు తొట్లు, మరుగు దొడ్లు మొదలగు వానిని శిద్ధి చేయుటకు, మిక్కిలి యుపయుక్తమయినది. దీనిని ఎల్లప్పుడు మిక్కిలి పొడిగా నుంచ వలెను. దీనిలో ఎంత మాత్రము తేమ చేరినను దీని తీవ్రత తగ్గి పోవును. ఇది నీటితో చేరినప్పుడు దీని యందలి హరితము (క్లోరైన్) నీటి యందలి ఉదజనితో చేరి నీటి నుండి ప్రాణ వాయువును వెడల గొట్టును. ఈ ప్రాణవాయువు (ఆమ్లజని..... ఆక్సిజన్) దుర్వాయువులను పుట్టించు పదార్థములతో క్రొత్త పదార్థములయి వాని వాసన మారి పోవును.
11. హైడ్రొజన్ పర్ ఆక్సైడు ఉదజన పరామ్లజిదము.
ఇందు ఆమ్లజని (ప్రాణవాయువు) నీటిలో లీనమయి యుండును. ఏదైనను క్రుళ్లుచుండు పదార్థములో ఇది చేరిన తోడనే దీని నుండి ప్రాణవాయువు వెలువడి అది సూక్ష్మ జీవుల పెంపు నణచును. ఇది మిక్కిలి విలువ గల దగుట చేత దీనిని సామాన్యముగ నుపయోగించుటుకు వీలులేదు. శానిటాస్ అను నదియు నిట్టిదియే. నూటికి రెండు పాళ్ల చొప్పున నీళ్లతో చేర్చి దానితో కొంచెము చెడిన మాంసము మొదలగు వానిని శుద్ధి చేసికొన వచ్చును. ఇందు మన శరీరమునకు పడని పదార్థమేదియును లేదు.
12. పొటాసియ పర్మాంగనితము:
ఇది ఉదా రంగు గల పలుకులుగా నుండును. దీనిని నీళ్ళలో కలిపి నప్పుడు చంద్ర కాంత పూవు వంటి ఎరుపు రంగు గల ద్రావకము ఏర్పడును. ఈ ద్రావకము కుళ్ళు చుండు పదార్థములతో చేరి నప్పుడు దీని నుండి ప్రాణ వాయువు వెలువడి అది ఆ పదార్థములతో కూడి వానిని సుద్ది చేయును. ఇది నూటికి 5 పాళ్లకంటె తక్కువగ నున్న ఎడల సూక్ష్మ జీవులను నిశ్చయముగ చంపునని చెప్పుటకు వీలు లేదు. మిక్కిలి పలుచని ద్రావకము తప్ప, ఎంత మాత్రము చిక్కగ నున్నను దీని వలన బట్టల కొక తరహా ఎర్ర రంగు పట్టుకొనును. కావున బట్టలు శుద్ధి చేసి కొనుటకు ఇది పనికి రాదు. కలరా యుండు దినములలో నూతులలోని నీటిని శుద్ధి చేయ్టకు ఇది మిక్కిలి యుక్తమైనది.
13. మందు సబ్బులు:
అంటు వ్వాధి నివారకములనియు, చర్మ వ్వాధి నివారకములనియు, సమస్త విధములైన సూక్ష్మ జీవులను నశింప జేయు ననియు, డంబములతో నమ్ము మందు సబ్బులు (మెడికేటెడ్ సోప్సు) ప్రజలకు వట్టి బ్రమ కలిగించి వారితర మందుల నుపయోగించి జాగ్రత్త పడకుండ జేయును. ఇందు చేత సూక్ష్మ జీవులను చంపుటకు తగినన్ని పాళ్లు మందు చేరి యుండని ఈ సబ్బులు అపాయ హేతువులే గాని, ఏ సబ్బయినను నలుగుపొంది, సీకాయ, కుంకుడు కాయ అయినను శరీరమునందును, బట్టల యందు నుండి మురికిని చమురును వానితో పాటు కొన్ని సూక్ష్మ జీవులను కూడా వదలించుననుట సత్యమె.
ఆవులావరిపాలెం
ఆవులవారిపాలెం గుంటురు (జిల్లా) లొని క్రొసురు (మండలం)లొని ఒక గ్రామం,ఈ ఊరు పిడుగురళ్ళా నుంచి క్రొసురు వెల్లె దారిలొ ఊంది. ఇక్కడి జనభా సుమారు 3000-4000 ఉంటరు.మా ఉరి లొ అన్ని రకల పంటలు పండుతయు,ఆవులవారిపాలెం లొ మొత్తం 2 స్ఛూల్స్ మరియు 5 గుళ్ళూ ఉన్నయు. మా ఊరు నుంచి ఛాల మంధి వివిధ రంగలలొ ఉన్నత స్థనలలొ ఉన్నరు. ఫార్మ రంగం : గంగసాని నరసింహ రెడ్డి, చింత లక్ష్మనరెదడ్డి, నెరాటి శ్రీనివసరెడ్డి,అప్పిరెడ్డి వెంసకటెశ్వర రెడ్డి మొదలగువారు, కంప్యుటర్ రంగం: గంగసాని వీరరెడ్డి, అప్పిరెడ్డి నరసింహ రెడ్డి,క్రిష్టిపాటి వీరరెడ్డి,పారెడ్డిశ్రీనివసరెడ్డి మొదలగువారు, కంస్టరక్షన్ రంగం : క్రిష్టిపాటి రామిరెడ్డి మొదలగువారు.
గీతా డే
గీతా డే (1931 ఆగస్టు 5 - 2011 జనవరి 17) బెంగాలీ నాటకరంగ, సినిమా నటి. 6 సంవత్సరాల వయస్సులో నాటకరంగంలోకి అడుగుపెట్టిన గీతా, 1943లో సినిమారంగానికి వచ్చింది. బాలనటిగా నటించిన మొదటి సినిమా ఆహుతి 1941లో విడుదలైంది. తరువాత రెండు వందలకు పైగా బెంగాలీ భాషా సినిమాలలో, రెండు వేలకు పైగా స్టేజ్ షోలలో నటించింది. సత్యజిత్ రే తీసిన తీన్ కన్యా, రిత్తిక్ ఘటక్ తీసిన మేఘే ధాక తార, సుబర్ణరేఖ, కోమల్ గంధర్, కటో అజానారే వంటి సినిమాలలో నటించింది. విద్యాబాలన్, సంజయ్ దత్ నటించిన పరిణీత (2005) సినిమాతోపాటు మరికొన్ని హిందీ సినిమాలలో కూడా నటించింది. డాక్టర్ ఏపిజె అబ్దుల్ కలాం నుండి జీవితకాల సాఫల్యానికి రాష్ట్రపతి అవార్డు, అనేక ఇతర అవార్డులను అందుకుంది.
జననం
గీతా 1931 ఆగస్టు 5న పశ్చిమ బెంగాల్ రాష్ట్రంలోని కోల్‌కతా లో జన్మించింది.
సినిమారంగం
1938లో నుండి కోల్‌కతాలోని టోలీగంజ్‌లో బెంగాలీ సినిమారంగంలో నటిగా వచ్చింది. ఆరేళ్ళ వయసులో ధీరేన్ గంగూలీ దర్శకత్వం వహించిన అహుటీ సినిమాలో బాలనటిగా నటించింది. 1954 నుండి ఆల్ ఇండియా రేడియోతో అనుబంధం కలిగివున్న గీతా, రేడియో నాటకాలలో కూడా పనిచేసింది. గణేష్ ముఖర్జీ దర్శకత్వం వహించిన బాద్సాహి చాల్ (1996) ఆమె చివరి నాటకం, ఉత్తర కోల్‌కతాలోని రంగనా థియేటర్‌లో ప్రదర్శించబడింది. గీతా అనేక సినిమాలలో విభిన్న పాత్రలను పోషించి, గుర్తింపు పొందింది. గీతా నటన లెజెండరీ లారెన్స్ ఒలివర్ దృష్టిని కూడా ఆకర్షించింది.
రిత్విక్ ఘటక్ తీసిన మేఘే ధాకా తార సినిమాలో నలిగిపోయే, కుతంత్రం చేసే తల్లి పాత్రలో గీతా నెగిటివ్, హాస్య పాత్రలు రెండింటిలోనూ నటించింది. తన సినిమారంగ సుదీర్ఘ కెరీర్ మొత్తంలో, సిసిర్ భాదురి, రిత్విక్ ఘటక్, దేబాకి బోస్, సత్యజిత్ రే వంటి దర్శకులతో కలిసి పనిచేసింది. సైఫ్ అలీ ఖాన్, విద్యాబాలన్ నటించిన శరత్ చంద్ర చటోపాధ్యాయ్ పరిణీత ఆధారంగా ఒక బాలీవుడ్ మ్యూజికల్ లో కూడా నటించింది. అనారోగ్యంతో ఉన్నప్పటికీ, నటనను కొనసాగించింది. టోలీ లైట్స్, చిరోడిని తుమీ జే అమర్ వంటి సినిమాలలో నటించి ప్రశంసలు అందుకుంది.
మరణం
గీతా 79 సంవత్సరాల వయస్సులో 2011 జనవరి 17న కోల్‌కతా లో మరణించింది.
మూలాలు
వర్గం:బెంగాలీ సినిమా నటీమణులు వర్గం:భారతీయ సినిమా నటీమణులు వర్గం:2011 మరణాలు వర్గం:1931 జననాలు వర్గం:హిందీ సినిమా నటీమణులు
దొడ్డి కొమరయ్య
జననం
కొమరయ్య 1927 ఏప్రిల్ 3న తెలంగాణ రాష్ట్రం, జనగామ జిల్లా, దేవరుప్పుల మండలంలోని కడవెండి గ్రామంలో సాధారణ గొర్రెల పెంపకందార్ల కుటుంబంలో జన్మించాడు. ఇతని అన్న దొడ్డి మల్లయ్య కమ్యూనిస్టు పార్టీ గ్రామ నాయకుడు.
నిజాం నిరంకుశత్వం
హైదరాబాద్ సంస్థానాధీశుడు ఏడవ నిజాం నవాబు ఉస్మాన్ ఆలీ ఖాన్ నుంచి విముక్తి కోసం సంస్థాన ప్రజలు 1946 నుంచి 1948 మధ్య వీరోచిత పోరాటం చేశారు. దీన్నే తెలంగాణా సాయుధ పోరాటం గా పిలుస్తారు.
విసునూర్‌ దేశ్‌ముఖ్‌ రామచంద్రా రెడ్డి తల్లి జానకమ్మా దొరసాని. ఆమె కడికవెండిలో వుండేది. ఈమె ప్రజల పట్ల అతి క్రూరంగా వ్యవహరించేది. మనషులను వెట్టిచాకిరి చేయించడంలో వడ్డీలు వసూలు చేయడంలో రకరకాల శిక్షలు, జరిమానాలు విధించడంలో పేరుగాంచింది.
వెట్టి చాకిరి కి దొపిడికి వ్యతిరేకంగా తెలంగాణ సాయుధ పోరాట సేనాని ఆరుట్ల రాంచంద్రారెడ్డి, కడివెండి వెళ్లి ఆంధ్ర మహా సభ సందేశాన్ని ప్ర్ర్రజలకు వినిపించాడు. దీంతో గ్రామంలో సంఘమేర్పడింది. ఉత్సాహంగా యువతీ యువకులు ముందుకొచ్చారు. దిన దినంగా కడివెండిలో సంఘం బలంగా అయింది. వెట్టచాకిరిని నిర్మూలించారు. దొరలు, విసునూర్‌ ల ఆటలను అరికట్టించారు.
భారతదేశానికి స్వాతంత్ర్యం వచ్చిననూ నిజాం సంస్థానంలోని ప్రజలకు మాత్రం స్వాతంత్ర్యం లేకపోవడాన్ని ఇక్కడి ప్రజలు జీర్ణించుకోలేక పోయారు. దేశమంతటా స్వాతంత్ర్యోత్సవాలతో ప్రజలు ఆనందంతో గడుపుచుండగా నిజాం సంస్థాన ప్రజలు మాత్రం నిరంకుశ బానిసత్వంలో కూరుకుపోయారు.
మరణం
1946 జులై 4 న విసునూర్‌ నైజాం అల్లరి మూకలు రౌడీలతో 40 మంది వచ్చారు. ప్రజలంతా ఏకమై కర్రలు, బడిశెలు, గునపాలు అందుకుని విసునూర్‌, నిజాం, రజాకర్లను తరిమికొట్టారు. నైజాం అల్లరి మూకలు, విసునూర్‌ తుపాకి తూటాలకు నేలరాలిన అరుణతార, తెలంగాణ విప్లవంలో చెరగని ముద్రవేసుకున్నాడు దొడ్డి కొమురయ్య. మరణ వార్త జనగాం ప్రాంత ఆంధ్రమహాసభ కార్యకర్తలందరకీ విషాదకరమైన వార్తయింది. దేశ్‌ముఖ్‌, విసు నూర్‌ ఆగడాలన ఎదుర్కోవవడానికి పాలకుర్తి ప్రాంతం నుంచి యాదగిరిరావు, నిర్మల్‌ కృష్ణమూర్తి, నాయకత్వంలో ఆరు వేల మంది ప్రజాసైన్యం దొడ్డి కొమరయ్య మృతదేహానికి పోస్టుమార్టం జరిగింది. వేలాది మంది జనం నాయకత్వంలో అంతిమ యాత్ర జరిగింది.
మూలాలు
వర్గం:1927 జననాలు వర్గం:1946 మరణాలు వర్గం:తెలంగాణ విమోచనోద్యమంలో పాల్గొన్న జనగామ జిల్లా వ్యక్తులు వర్గం:తెలంగాణ సాయుధ పోరాట యోధులు వర్గం:తెలంగాణా విముక్తి పోరాట యోధులు వర్గం:తెలంగాణ సాయుధ పోరాట చరిత్ర
తెలంగాణ మండలాలు
గమనిక:చింతూరు, కుక్కునూరు, కూనవరం, నెల్లిపాక, వరరామచంద్రపురం, వేలూరుపాడు మండలాలతోపాటు, బూర్గంపహడ్ మండలంలోని 7 గ్రామాలు పునర్య్యస్థీకరణ చట్టం ప్రకారం ఆంధ్రప్రదేశ్‌లో కలిశాయి.
వెలుపలి లంకెలు
వర్గం:జాబితాలు వర్గం:తెలంగాణకు సంబంధించిన జాబితాలు
రేచుకుక్కలు
ఇవి అడవి జంతువులు, క్రూర జంతువులు. అడవిలో ఎన్నో జంతువులుంటాయి. కాని వీటికి ఒక ప్రత్యేకత వున్నది. వీటి ఆకారం చూడడానికి కుక్కల్లాగె వున్నా ఇంకా అందంగా అన్ని ఒకే రంగులో వుండి కుక్కల కన్నా కొంచెం పెద్దగా వుంటాయి. మూతి కొంచెం పొడుగ్గా మూతి కొన నల్లగా కుచ్చు తోక కలిగి వుంటాయి. ఇవి ఎప్పుడు గుంపులు గుంపులుగా వుంటాయి. ఒంటరిగా మాత్రం వుండవు. ఇవి మనుషులకు గాని జంతువులకు గాని ఎంతమాత్రం భయపడవు. వేటాడె సమయంలో ఇవి చాల చురుగ్గా నిర్బయంగా ప్రవర్తిస్తాయి. మేకలు, గొర్రెలు మందమీద పడి గొర్రెలను చంపి తింటాయి. మనుషులకు ఇవి ఏమాత్రం హాని చేయవు. ఇవి గొర్రెల మందలో పడ్డాయంటే తప్పనిసరిగా రెండు మూడు గొర్రెలు చావల్సిందే. ఎంతమంది కాపలా దారులున్నా అందరు కలిసి బెదిరించినా అవి తమ దాడిని మాత్రం ఆపవు. అవి ముందుగా గొర్రె గొంతును పట్టి రక్తం పీల్సి పడవేస్తాయి. మిగతావి పొట్టను చీల్సి తింటాయి. కాపలాదారు పక్కనే వున్న వాటికి భయం లేదు. తమ పని తాము కానిస్తాయి. కాపరులకు కూడా వాటి సంగతి తెలుసు గాన వాటి బారిన పడిన దాన్ని వదిలి మిగతా వాటిని దూరంగా తోలుకొని పోతారు. మిగతా గొర్రెలను దూరంగా తీసుకెళ్లి అక్కడ బద్రంగా వదిలి చచ్చిన గొర్రె మిగిలిన భాగానైనా తీసుకొద్దామని వెళ్లగా అప్పటికి ఆ రేసుకుక్కలు తృప్తిగా గొర్రెను తినేసి మూతులను న్నాక్కుంటూ వస్తున్నతన్ని చూసి తాపీగా వెళ్లుతాయి. అవి అల్లంత దూరంలోనె భుక్తాయసం తీసుకుంటుండగా గొర్రెల కాపరి అక్కడ మిగిలిన గొర్రె తోలుని తీసి బుజాన వేసుకొని తిరుగు ముఖం పడ్తాడు. ఈ రోజుకి అవి ఎటువంటి దాడి చేయవు. ఇక గొర్రెల కాపరులు ఈ రోజుకి తాపీగా గొర్రెలను మేపు కుంటారు. ఈ రేసు కుక్కలు కేవలం ఒక మంద మాత్రమే వస్తాయి. అవి ఎప్పుడు ఒకే ప్రాంతాన్ని అంటి పెట్టుకొని వుండవు. ఆ తర్వాత ఎప్పుడొ ఈ ప్రాంతానికి వస్తాయి. అంత వరకు గొర్రెల కాపరులకు నిచ్చింతే. విశేషమేమిటంటే మనుషులు ఎవ్వరూ వాటికి హాని చేయరు, అవి కూడా మనుషులకు హాని చేయవు. అవి దేవతా కుక్కలని వీరి నమ్మకం. వాటిని కొట్ట కూడదని వీరి నియమం. ఈ సంగతి వాటికి తెలిసి నట్టుంది. అడవి జంతువుల గురించి తెలిసినవారు చూసిన వారు చెప్పే దాన్ని బట్టి అడవి పందిని వేటాడ్డం పులలకు కూడ చాల కష్టమట. అలాంటి అడవి పందిని కూడ ఈ రేసు కుక్కలు అతి సునాయసంగా వేటాడతాయట. చూసిన వారు చెప్తారు. వింతైన విషయమేమిటంటే పులులు కూడ వీటికి భయపడతాయట...
మూలాలు
వర్గం:జంతువులు వర్గం:క్షీరదాలు
రెజీనా
రెజీనా కాసాండ్రా (జ. 1988 డిసెంబరు 13) తమిళ, తెలుగు, కన్నడ భాషల్లో నటించిన భారతీయ నటి. ఈమె తెలుగులో నటించిన శివ మనసులో శృతి (2012), రొటీన్ లవ్ స్టోరీ (2012), కొత్త జంట (2014) సినిమాల్లో తను నటించిన పాత్రల ద్వారా గుర్తింపు పొందింది.
బాహ్యా లంకెలు
వర్గం:తెలుగు నటీమణులు వర్గం:తెలుగు సినిమా నటీమణులు
దావణగెరె లోక్‌సభ నియోజకవర్గం
లోక్‌సభ నియోజకవర్గం పరిధిలో అసెంబ్లీ స్థానాలు
దావణగెరె లోక్‌సభ నియోజకవర్గం పరిధిలో ఎనిమిది శాసనసభ నియోజకవర్గాలు ఉన్నాయి.
మోమన్ పురా
విద్యా సౌకర్యాలు
సమీపబాలబడులు (రామ్ దాస్)గ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక పాఠశాల (మలక్ పూర్)గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాలలు (మలక్ పూర్)గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (థోబా)గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (థోబా)గ్రామానికి 5 కిలోమీటర్ల లోపే ఉంది.
సమీపపాలీటెక్నిక్ లు (అజ్నాలా) గ్రామానికి 10 కిలోమీటర్ల కన్నా దూరంలో ఉంది.
ప్రభుత్వ వైద్య సౌకర్యాలు
సమీపప్రాథమిక ఆరోగ్య కేంద్రాలుగ్రామానికి 5 నుంచి 10 కిలోమీటర్ల లోపే ఉంది. సమీపప్రాథమిక ఆరోగ్య ఉప కేంద్రాలుగ్రామానికి 5 నుంచి 10 కిలోమీటర్ల లోపే ఉంది.
పారిశుధ్యం
డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది.
సమాచార, రవాణా సౌకర్యాలు
టెలిఫోన్లు (లాండ్ లైన్లు)గ్రామంలో లేదు. సమీపటెలిఫోన్లు (లాండ్ లైన్లు)గ్రామానికి 5 నుంచి 10 కిలోమీటర్ల లోపే ఉంది.
ఆటోలుగ్రామంలో లేదు. సమీపఆటోలుగ్రామానికి 5 నుంచి 10 కిలోమీటర్ల లోపే ఉంది.
గ్రామం జాతీయ రహదారితో అనుసంధానమై ఉంది.
..
మార్కెటింగు, బ్యాంకింగు
సమీపఏటియం గ్రామానికి 10 కిలోమీటర్ల కన్నా దూరంలో ఉంది. పౌర సరఫరాల శాఖ దుకాణంగ్రామంలో లేదు. సమీపపౌర సరఫరాల శాఖ దుకాణంగ్రామానికి 5 కిలోమీటర్ల లోపే ఉంది.
ఆరోగ్యం, పోషణ, వినోద సౌకర్యాలు
ఇతర (పోషకాహార కేంద్రం)గ్రామంలో లేదు. సమీపఇతర (పోషకాహార కేంద్రం)గ్రామానికి 5 నుంచి 10 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త)గ్రామంలో లేదు. సమీపఆశా (గుర్తింపు పొందిన సామాజిక ఆరోగ్య కార్యకర్త)గ్రామానికి 5 నుంచి 10 కిలోమీటర్ల లోపే ఉంది. .
వార్తాపత్రిక సరఫరాగ్రామంలో లేదు. సమీపవార్తాపత్రిక సరఫరాగ్రామానికి 5 కిలోమీటర్ల లోపే ఉంది.
విద్యుత్తు
. 1
భూమి వినియోగం
మోమన్ పురా(Momanpura) (97) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో):
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో):